ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk182392974]- privind actualizarea devizului general al obiectivului de investiţii „Teren de sport multifuncţional Liceul Tehnologic Teodor Diamant Boldeşti-Scăeni, judeţul Prahova”, finanţat prin Programul Naţional de Dezvoltare Locală

Având în vedere:
- referatul de aprobare, înregistrat sub nr.19872/20.11.2024, prin care primarul oraşului  propune actualizarea devizului general al obiectivului de investiţii „Teren de sport multifuncţional Liceul Tehnologic Teodor Diamant Boldeşti-Scăeni, judeţul Prahova”, finanţat prin Programul Naţional de Dezvoltare Locală;
- raportul de specialitate întocmit de compartimentul de resort, înregistrat sub nr.19873/20.11.2024;
- dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
- avizul Secretarului General al orașului Boldeşti-Scăeni nr.19874/20.11.2024;
- avizul comisiei de specialitate nr. 1 – pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit. b) şi alin. (4), lit. d), art.  139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni întrunit în şedinţa publică ordinară în data de 26.11.2024, adoptă prezenta hotărâre:

Art.1. Se aprobă actualizarea devizului general al obiectivului de investiţii „Teren de sport multifuncţional Liceul Tehnologic Teodor Diamant Boldeşti-Scăeni, judeţul Prahova”, finanţat prin Programul Naţional de Dezvoltare Locală, conform anexei, care face parte integrantă din prezenta hotărâre.
Art. 2. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice  şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

